สวัสดีครับคุณ ผมมีอะไรกับแฟนป้องกันตลอดครับ แต่ช่วงวันที่ 10-15 แฟนผมประจำเดือนมานะครับ แต่มาน้อย เสียงเป็นอะไรหรือป่าวครับ
สวัสดีค่ะ หากเลือดที่ออกอยู่ในช่วงที่ประจำเดือนควรจะมา และมานาน 6 วันคือตั้งแต่วันที่ 10-15 ส.ค. เลือดดังกล่าวก็น่าจะเป็นประจำเดือน ซึ่งหากเป็นประจำเดือนจริงๆ ก็แสดงว่าไม่มีการตั้งครรภ์เกิดขึ้นจากการมีเพศสัมพันธ์ที่ผ่านมาค่ะ ส่วนการที่มีเลือดออกปริมาณน้อย อาจเกิดจากปัจจัยต่างๆ เช่น มีความเครียด พักผ่อนน้อย ออกกำลังกายมากไป อดนอน อดอาหาร มีน้ำหนัดลด มีภาวะโลหิตจาง หรือเป็นเพราะทานยาคุมกำเนิด หรือฉีดยาคุมกำเนิดอยู่ เป็นต้นแนะนำให้สังเกตประจำเดือนในรอบต่อๆ ไปก่อน หากประจำเดือนมาน้อยกว่า 2 วัน จะถือว่ามีประจำเดือนมาน้อยผิดปกติ แนะนำควรไปพบแพทย์เพื่อตรวจหาสาเหตุอื่นๆ เช่น มีภาวะโลหิตจางหรือไม่ มีพังผืดในมดลูกหรือไม่ มีภาวะไทรอยด์ฮอร์โมนผิดปกติหรือไม่ เป็นต้น